
Įsakymas paskelbtas: TAR 2020-04-14, i. k. 2020-07796



LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL ORGANŲ DONORYSTĖS SKATINIMO IR ORGANIZAVIMO STEBĖSENOS TARYBOS IR JOS NUOSTATŲ PATVIRTINIMO

2020 m. balandžio 8 d. Nr. V-764
Vilnius

Vadovaudamasis Lietuvos Respublikos žmogaus audinių, ląstelių, organų donorystės ir transplantacijos įstatymo 8 straipsnio 1 dalimi bei siekdamas tinkamai įgyvendinti 2020–2025 metų organų donorystės paslaugų plėtros ir kokybės valdymo ir donorystės skatinimo veiksmų planą, patvirtintą Lietuvos Respublikos sveikatos apsaugos ministro 2020 m. balandžio 3 d. įsakymu  Nr. V-705 „Dėl 2020–2025 metų organų donorystės paslaugų plėtros ir kokybės valdymo ir donorystės skatinimo veiksmų plano patvirtinimo“:
. S u d a r a u Organų donorystės skatinimo ir organizavimo stebėsenos tarybą (toliau – Taryba):
. Inga Cechanovičienė – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus vedėja (Tarybos pirmininkė);
. Mindaugas Šerpytis – VšĮ Vilniaus universiteto ligoninės Santaros klinikų Anesteziologijos, intensyviosios terapijos ir skausmo gydymo centro Intensyviosios terapijos tarnybos vadovas, gydytojas anesteziologas reanimatologas (Tarybos pirmininko pavaduotojas);
. Tomas Tamošuitis – Lietuvos sveikatos mokslų universiteto ligoninės Kauno klinikų Stacionarinių paslaugų koordinavimo tarnybos organų donorų koordinatorius, Intensyviosios terapijos klinikos vadovas, gydytojas anesteziologas reanimatologas (Tarybos pirmininko pavaduotojas);
. Kristina Grigaitė – Nacionalinio transplantacijos biuro prie Sveikatos apsaugos ministerijos Transplantacijų koordinavimo skyriaus vyriausioji specialistė (Tarybos sekretorė);
. Nijolė Bijanskienė – Valstybinės ligonių kasos prie Sveikatos apsaugos ministerijos Paslaugų ekspertizės ir kontrolės skyriaus patarėja;
. Agata Bosak – Valstybinės akreditavimo sveikatos priežiūros veiklai tarnybos prie Sveikatos apsaugos ministerijos Teisės ir veiklos administravimo skyriaus patarėja;
. Audronė Būziuvienė – Nacionalinio transplantacijos biuro prie Sveikatos apsaugos ministerijos direktorė;
. Daiva Vilija Čičiškinienė – VšĮ Respublikinės Vilniaus universitetinės ligoninės gydytoja anesteziologė reanimatologė;
. Aušra Degutytė – Lietuvos asociacijos „Gyvastis“ prezidentė;
. Aleksandr Gembickij – Klaipėdos universiteto ligoninės filialo „Klaipėdos ligoninės“ gydytojas anesteziologas reanimatologas;
. Šarūnas Judickas – Lietuvos anesteziologų reanimatologų draugijos atstovas, gydytojas anesteziologas reanimatologas;
. Miglė Noreikaitė – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus patarėja;
. Rožė Perminienė – Klaipėdos miesto savivaldybės administracijos Sveikatos apsaugos skyriaus vedėja (savivaldybės gydytoja), Lietuvos savivaldybių asociacijos atstovė;
. Gabrielė Slunksnienė – VšĮ Respublikinės Šiaulių ligoninės Anesteziologijos ir intensyviosios terapijos centro gydytoja anesteziologė reanimatologė;
. Vygantas Sudaris – VšĮ Pakruojo ligoninės direktorius, Lietuvos rajonų ligoninių asociacijos valdybos pirmininkas;
. Arūnas Valikonis – VšĮ Respublikinės Panevėžio ligoninės Reanimacijos ir intensyviosios terapijos skyriaus vedėjas, gydytojas anesteziologas reanimatologas. 
Punkto pakeitimai:
Nr. V-627,
2022-03-24,
paskelbta TAR 2023-07-13, i. k. 2023-14562            
Nr. V-979,
2023-09-11,
paskelbta TAR 2023-09-11, i. k. 2023-17949            

. T v i r t i n u  Organų donorystės skatinimo ir organizavimo stebėsenos tarybos nuostatus (pridedama).

 SKYRIUS


. Organų donorystės skatinimo ir organizavimo stebėsenos tarybos nuostatai 
(toliau – Nuostatai) reglamentuoja Organų donorystės skatinimo ir organizavimo stebėsenos tarybos (toliau – Taryba) uždavinius, funkcijas, teises, pareigas, Tarybos sudarymo ir darbo organizavimo tvarką.
. Taryba atskaitinga Lietuvos Respublikos sveikatos apsaugos ministrui.
. Taryba savo veikloje vadovaujasi Lietuvos Respublikos įstatymais, poįstatyminiais teisės aktais ir šiais Nuostatais. 
. Tarybos veikla grindžiama įstatymų viršenybės, nešališkumo, kolegialaus klausimų svarstymo ir viešumo principais.
. Organų donorystės paslaugos sąvoka suprantama kaip mirusio žmogaus audinių ir organų donorystės, paėmimo, ištyrimo, apdorojimo, konservavimo, laikymo ir paskirstymo paslauga.

 SKYRIUS


. Nuolat veikianti Taryba sudaroma sveikatos apsaugos ministro įsakymu, Tarybos sudėtis atnaujinama kas 3 metus. 
. Tarybą sudaro Tarybos pirmininkas, kurį skiria sveikatos apsaugos ministras, ir ne daugiau kaip 17 narių, iš kurių du sveikatos apsaugos ministro skiriami Tarybos pirmininko pavaduotojais, vienas – Tarybos sekretoriumi. Tarybos nariais gali būti skiriami ne daugiau kaip 2 Lietuvos Respublikos sveikatos apsaugos ministerijos valstybės tarnautojai ir (ar) darbuotojai, dirbantys pagal darbo sutartį, du Nacionalinio transplantacijos biuro prie Sveikatos apsaugos ministerijos, po vieną Lietuvos Respublikos Prezidentūros, VšĮ Vilniaus universiteto ligoninės Santaros klinikų, Lietuvos sveikatos mokslų universiteto ligoninės Kauno klinikų, VšĮ Respublikinės Vilniaus universitetinės ligoninės, VšĮ Klaipėdos universitetinės ligoninės, VšĮ Respublikinės Šiaulių ligoninės, VšĮ Respublikinės Panevėžio ligoninės, Valstybinės ligonių kasos prie Sveikatos apsaugos ministerijos,  Valstybinės akreditavimo sveikatos priežiūros veiklai tarnybos prie Sveikatos apsaugos ministerijos, Lietuvos anesteziologų-reanimatologų draugijos, Lietuvos asociacijos „Gyvastis“, Lietuvos savivaldybių asociacijos ir Lietuvos rajonų ligoninių asociacijos atstovą. 
Punkto pakeitimai:
Nr. V-1445,
2020-06-12,
paskelbta TAR 2020-06-12, i. k. 2020-12912            

. Tarybos nariais skiriami asmenys, raštu deleguoti atstovaujamosios institucijos.

 SKYRIUS


. Tarybos uždaviniai – siekiant tobulinti organų donorystės paslaugų organizavimą Lietuvoje, rengti organų donorystę skatinančias priemones, paslaugų kokybės rodiklius, juos vertinti ir analizuoti, teikti siūlymus dėl teisės aktų tobulinimo sveikatos apsaugos ministrui.
. Tarybos funkcijos:
. parengti organų donorystės paslaugų teikimo ir koordinavimo modelio ir paslaugas teikiančių asmens sveikatos priežiūros įstaigų tinklo projektą;
. rengti organų donorystės paslaugų kokybės kriterijus, jų siektinas reikšmes ir vertinimo tvarką;
. parengti organų donorystę skatinančių priemonių plano projektą;
. teikti siūlymus sveikatos apsaugos ministrui dėl organų donorystę skatinančių priemonių tobulinimo ir jų įgyvendinimo gerinimo;
. pagal savo kompetenciją analizuoti ir teikti siūlymus sveikatos apsaugos ministrui dėl organų donorystės paslaugų organizavimą reglamentuojančių teisės aktų tobulinimo;
. kasmet vertinti organų donorystės paslaugų organizavimą Lietuvos Respublikoje pagal Nuostatų 10.2 papunktyje minimus kriterijus ir parengti organų donorystės paslaugų organizavimo vertinimo ataskaitą;
. sveikatos apsaugos ministro pavedimu ar teisės aktų nustatytais atvejais nagrinėti kitus klausimus ir vykdyti kitas su organų donorystės paslaugų optimizavimu susijusias funkcijas; 
. skleisti informaciją apie savo veiklą Tarybos darbo reglamente nustatyta tvarka.

 SKYRIUS


. Taryba, atlikdama savo funkcijas, turi teisę:
. teisės aktų nustatyta tvarka gauti veiklai vykdyti reikalingą informaciją iš Lietuvos Respublikos sveikatos apsaugos ministerijos, jai pavaldžių įstaigų, kitų asmenų;
. bendradarbiauti ir kviesti į Tarybos posėdžius kitų institucijų, įstaigų, organizacijų atstovus, specialistus;
. dalyvauti konferencijose, kituose renginiuose bei pristatyti juose savo veiklą;
. turėti kituose teisės aktuose nustatytas teises.
. Taryba, atlikdama savo funkcijas, privalo:
. užtikrinti, kad priimant Tarybos sprendimus, būtų pašalintas galimas arba kilęs interesų konfliktas, priimami sprendimai neprieštarautų teisės aktų nuostatoms;
. prieš priimant sprendimą dėl siūlymo, kuriam įgyvendinti reikalingi finansiniai ištekliai, kreiptis į finansavimo šaltinio administravimo (tvarkymo) funkcijas atliekantį Lietuvos Respublikos sveikatos apsaugos ministerijos padalinį ar kitą instituciją dėl išvados apie finansavimo galimybes pateikimo;
. neatskleisti tretiesiems asmenims vykdant veiklą gautos informacijos, išskyrus įstatymų nustatytus atvejus;
. vykdant Nuostatuose numatytą veiklą gautos informacijos nenaudoti ne Tarybos veiklai;
. vykdyti kituose teisės aktuose nustatytas pareigas.

 SKYRIUS


. Tarybai vadovauja Tarybos pirmininkas (toliau – pirmininkas). Pirmininko nesant arba pirmininkui pavedus, jo funkcijas vykdo pirmininko pavaduotojas. 
. Taryba pirmame Tarybos posėdyje patvirtina Tarybos darbo reglamentą. 
. Tarybos veiklos forma yra posėdžiai, kurie rengiami ne rečiau kaip vieną kartą per metus. Tarybos posėdžius (toliau – posėdis) šaukia ir jiems pirmininkauja pirmininkas. 
. Posėdžiai yra teisėti, jeigu juose dalyvauja ne mažiau kaip pusė Tarybos narių (toliau – narys). Narys, turintis interesų, galinčių sukelti ar sukeliančių interesų konfliktą, prieš pradedant tokio klausimo svarstymą, informuoja apie tai posėdžio pirmininką ir posėdžio metu svarstant sprendžiamą  klausimą ir priimant sprendimą nedalyvauja. 
. Pirmininko kvietimu ar sutikimu posėdžiuose gali dalyvauti ir kitų institucijų, įstaigų, organizacijų atstovai, specialistai.
. Sprendimai priimami narių, turinčių teisę dalyvauti svarstant sprendžiamą klausimą ir priimant sprendimą, bendru sutarimu. Jeigu nariai nepasiekia bendro sutarimo, sprendimai priimami minėtųjų narių balsų dauguma. Kiekvienas narys turi po vieną balsą. Balsams pasiskirsčius po lygiai, lemiamas posėdžio pirmininko balsas. 
. Narys, nesutinkantis su posėdyje priimtu sprendimu, gali raštu pateikti savo atskirąją nuomonę, apie kurią pažymima posėdžio protokole.
. Posėdžio protokolą pasirašo Tarybos pirmininkas ir Tarybos sekretorius. 

 SKYRIUS


. Informacija apie Tarybą ir jos veiklą skelbiama Sveikatos apsaugos ministerijos interneto tinklalapyje http://sam.lrv.lt/.
. Nuostatų keitimo iniciatyvos teisę turi Sveikatos apsaugos ministerija ir Taryba.

___________________________


Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-1445,
2020-06-12,
paskelbta TAR 2020-06-12, i. k. 2020-12912                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-282,
2021-02-12,
paskelbta TAR 2021-02-12, i. k. 2021-02720                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

3.

                    Lietuvos Respublikos sveikatos apsaugos ministerija, Įsakymas
                
Nr. V-627,
2022-03-24,
paskelbta TAR 2023-07-13, i. k. 2023-14562                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

4.

                    Lietuvos Respublikos sveikatos apsaugos ministerija, Įsakymas
                
Nr. V-979,
2023-09-11,
paskelbta TAR 2023-09-11, i. k. 2023-17949                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

